*За остале употребе, погледајте Мала Плана (разврставање).*

  
Координате: 44° 22′ 10" СГШ, 21° 01′ 01" ИГД

**Мала Плана** је насеље у Србији у општини Смедеревска Паланка у Подунавском округу. Према попису из 2002. било је 887 становника (према попису из 1991. било је 1047 становника). Насеље је брдско, збијеног типа, са два мања засеока у долини Јасенице. Површина атара је 1357 хектара, а надморска висина се креће од 105 до 173 метара. Насеље је ратарско-сточарске делатности, али и приградско, готово спојено са градом, велики број житеља је запослен у граду.

Историја
--------

Насеље Мала Плана се налази источно од Смедеревске Паланке и западно од Великог Орашја. Нема сигурних података на основу којих би се могло говорити о постанку овога насеља. Предање вели да је Мала Плана основана "пре скоро три века", а то од прилике треба да буде време пред период аустријске владавине (1718 — 1739). У протоколу сабирних такса Београдске митрополије 1734. г. помиње се село "Плавна", које броји 26 кућа. Постоје индиције да се ради о Малој Плани, јер је по речима етнолога Јована Ердељановића Мала Плана старија од Велике Плане. Од остатака материјалне културе старијих цивилизација, етнолог Јован Ердељановић је 1908.г. забележио да се "на Кленку, код бунара званог Граб, ископавају црепуље, старе паре и секире". Ближих података о овим ископинама нема.

На основу ископаних старих опека, а и предање каже да се на старом Орашком путу, који води од Паланке за Велико Орашје и био најкраћа путна веза Јасенице и Поморавља, у потесу "Бела земља", налазило насеље чије се становништво због честих турских упада иселило у "гору". Већи део становништва се иселио у "гору" на месту данашње Мале Плане, а мањи део је избегао у долину Јасенице, у близини данашњег Крушева. Да су ова два насеља некада била спојена сведочи и данашње заједничко гробље и постојање неких заједничкох фамилија.

По арачким списима Мала Плана је 1818.г. имала 16 кућа, а 1834.г. село броји 25 кућа, а Крушево 16. Три године раније (1831), пописом трговаца свињама и другом стоком у Јасеници, помињу се и двојица малоплањана, Паун Дамњановић и Петар Николић. Пописом становништва и пољопривреде у срезу Јасеничком 1863.г. утврђено је да у Малој Плани живи 456 становника, од којих 242 мушких и 214 женских глава. У наредних 20 година село је нарасло за око 150 становника, па 1885. г. броји 702 становника. Почетком ХХ века село броји око 900 становника, а по попису из 1921. године село је имало 199 кућа са 1080 становника.

Најстарија позната фамилија у Малој Плани били су Рајићи од којих данас нема потомака. Старе фамилије су затим: Стевановићи (Шаренкапићи), Петровићи (Власи), Васиљевићи и Ракићи (Миленковићи) старином од Косова. Дамњановићи (Призетовићи) старином из Прћиловице (Алексинац), одакле је дошао њихов предак Дамњан са четири сина око 1810. године.

Село има своју школу од 1872. године. Школа је била смешена у згради од слабог материјала, која је у току ратова пропала. Од 1919.г. до 1922. године школа је била смештена у општинској кафани, а те је године премештена у нову зграду. (подаци крајем 1921. године).Најзад 1983. године изграђена је модерна зграда четворогодишње школе. Мала Плана се до 1944.године налазила у срезу Орашком, у периоду од 1944. до 1956. године припадала је СО Велика Плана, а од 1956. године припојена је СО Смедеревска Паланка. У селу активно делује ФК "Пролетер" и КУД "Младост", који су бележили значајне резултате. Надомак села је шума Микуља, познато излетиште са рестораном и извиђачким домом.

Демографија
-----------

У насељу Мала Плана живи 731 пунолетни становник, а просечна старост становништва износи 42,8 година (40,0 код мушкараца и 45,7 код жена). У насељу има 256 домаћинстава, а просечан број чланова по домаћинству је 3,46. Становништво потиче од вардарско-моравских, косовско-метохијских, тимочко-браничевских и динарских досељеника. Задњих деценија је изражено смањење броја становника, што је последица пада наталитета, али и знатне миграције на релацији село-град.

Ово насеље је великим делом насељено Србима (према попису из 2002. године).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 1273 |  |
| **1953.** | 1315 |  |
| **1961.** | 1218 |  |
| **1971.** | 1095 |  |
| **1981.** | 1098 |  |
| **1991.** | 1047 | 1021 |
| **2002.** | 927 | 887 |
|  |  |  |

 |

| Етнички састав према попису из 2002. |
| --- |
|
| Срби |    | 878 | 98,98% |
| Црногорци |    | 1 | 0,11% |
| Македонци |    | 1 | 0,11% |
| непознато |    | 7 | 0,78% |

**Становништво према полу и старости** 

|  |
| --- |
|  | м |  |  | ж |
| ? | 9 |    |    | 2 |
| 80+ | 6 |    |    | 20 |
| 75-79 | 22 |    |    | 32 |
| 70-74 | 17 |    |    | 32 |
| 65-69 | 27 |    |    | 28 |
| 60-64 | 32 |    |    | 24 |
| 55-59 | 20 |    |    | 28 |
| 50-54 | 36 |    |    | 40 |
| 45-49 | 29 |    |    | 31 |
| 40-44 | 28 |    |    | 25 |
| 35-39 | 33 |    |    | 26 |
| 30-34 | 27 |    |    | 16 |
| 25-29 | 36 |    |    | 23 |
| 20-24 | 28 |    |    | 29 |
| 15-19 | 34 |    |    | 21 |
| 10-14 | 31 |    |    | 22 |
| 5-9 | 24 |    |    | 15 |
| 0-4 | 15 |    |    | 19 |
| просек | 40.0 |  |  | 45.7 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 270 | 292 | 283 | 264 | 274 | 269 | 256 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 49 | 49 | 39 | 50 | 27 | 27 | 5 | 5 | - | 5 | 3.46 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 384 | 113 | 241 | 15 | 15 | - |
| Женски | 377 | 45 | 238 | 85 | 9 | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 221 | 59 | - | - | 91 | 10 | 22 | 8 | - | 8 |
| Женски | 81 | 35 | - | - | 14 | 3 | - | 13 | 2 | - |
| Оба | 302 | 94 | - | - | 105 | 13 | 22 | 21 | 2 | 8 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | - | 1 | 10 | 5 | 6 | - | - | - | 1 |
| Женски | - | 2 | 2 | 4 | 4 | 2 | - | - | - |
| Оба | - | 3 | 12 | 9 | 10 | 2 | - | - | 1 |

Референце
---------

1. ↑  Подаци су узети из: „Насеља" књ.19 (Др. Б. М. Дробњаковић:Смедеревско Подунавље и Јасеница) и из „Летописа" села Мале Плане Бр 209.
2. ↑  Литература „Летопис Подунавских места"(Беч 1998) период 1812 – 1935 г. Летописа, по предању, Подунавских места и обичаји настанак села ко су били Досељеници чиме се бавили мештани
3. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
4. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
5. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Општина Смедеревска Паланка |
| --- |
| Азања • Баничина • Бачинац • Башин • Влашки До • Водице • Глибовац • Голобок • Грчац • Кусадак • Мала Плана • Мраморац • Придворице • Ратари • Селевац • **Смедеревска Паланка** • Стојачак • Церовац |